ฟาโรห์เซเบคโฮเตปที่ 3

โซเบคโฮเทปที่ 3 (พระนามครองราชย์: เซเคมเร-เซวัดจ์ทาวี) เป็นฟาโรห์แห่งอียิปต์โบราณจากราชวงศ์ที่สิบสามในช่วงสมัยราชอาณาจักรกลาง ซึ่งทรงครองราชย์เป็นระยะเวลาสามถึงสี่ปี

**พระราชวงศ์**

**พระราชบิดา-มารดา**
ตราประทับของฟาโรห์โซเบคโฮเทปที่ 3 ที่ปรากฏพระนามของพระราชบิดาของพระองค์ คือ เทพบิดรเมนทูโฮเทป 
ข้อมูลเกี่ยวกับพระราชวงศ์ของพระองค์ทราบมาจากแหล่งข้อมูลหลายแหล่ง โดยอนุสาวรีย์จากเกาะเซเฮลได้แสดงภาพของพระองค์กับพระราชบิดาพระนามว่า เมนทูโฮเทป และพระราชมารดาคือพระพันปีหลวงยูเฮติบู (ยาอูเฮเยบู) ส่วนพระเชษฐาหรือพระอนุชาก็ทรงพระนามว่า เซเนบ และคาคาอู และพระภคินีหรือพระขนิษฐาต่างบิดาพระนามว่า เรนิเซเนบ ซึ่งพระนางเรนิเซเนบ เป็นพระธิดาของพระนางยูเฮติบูกับพระสวามีพระองค์ที่สองนามว่า เดดูโซเบค

**พระมเหสีและพระราชโอรส-ธิดา**
พระองค์ทรงมีพระมเหสีสองพระองค์ คือ พระนางเซเนบเฮนาส และพระนางเนนิ บนจารึกจากคอปโตส (กิฟฏ์) ซึ่งปัจจุบันอยู่ในพิพิธภัณฑ์ลูฟวร์ (C 8) กล่าวถึงพระราชธิดาของพระนางเนนิ พระนามว่า ยูเฮติบู เฟนดิ และเดเดตันเกต ยูเฮติบู เฟนดิ โดยเขียนพระนามของทั้งสองพระองค์ลงในคาร์ทูช ซึ่งเรื่องดังกล่าวเป็นครั้งที่สองในประวัติศาสตร์อียิปต์โบราณที่พระราชธิดาของกษัตริย์ทรงได้รับเกียรตินี้
ภาพสลักของพระนางเซเนบเฮนาสปรากฏร่วมกับฟาโรห์โซเบคโฮเทปบนแท่นบูชาในเกาะเซเฮลและบนจารึกในวาดิ อัล-ฮอล ที่แสดงภาพสลักของฟาโรห์โซเบคโฮเทปที่ 3 ประทับต่อหน้าเทพเจ้ามอนตู พระองค์ได้รับอังค์และคทาวาสจากเทพเจ้า โดยปรากฏภาพสลักของพระราชบิดามอนทูโฮเทป พระราชมารดายูเฮติบู และพระมเหสีเซเนบเฮนาส ประทับถัดจากพระองค์ตามลำดับ

**รัชสมัย**
ปรากฏหลักฐานโบราณวัตถุมากมายที่มีความเกี่ยวข้องกับพระองค์ ถึงแม้ในบันทึกพระนามแห่งตูรินจะบันทึกว่าพระองค์ทรงครองราชย์เป็นระยะเวลาเพียงแค่สี่ปีเท่านั้น และอีกสองถึงสี่เดือนก็ตาม พระองค์ทรงได้โปรดให้เพิ่มคำจารึกในวิหารแห่งเทพมอนตูที่เมดามุด และโปรดให้สร้างวิหารน้อยที่อัล กับ บนเกาะเซเฮล พบแท่นบูชา ซึ่งปรากฏพระนามของพระองค์
พบตราประทับสคารับจำนวนหนึ่ง ซึ่งมาจากเจ้าหน้าที่การบัญชีของกษัตริย์นามว่า โซเบคโฮเทป ซึ่งเกิดแต่เจ้าหน้าที่การบัญชีของกษัตริย์นามว่า มอนทูโฮเทป ซึ่งเป็นไปได้ว่าตราประทับสคารับเหล่านี้เป็นของฟาโรห์โซเบคโฮเทปที่ 3 ก่อนหน้าที่พระองค์จะทรงเป็นกษัตริย์
พระองค์จัดอยู่ในกลุ่มแรกของฟาโรห์จากราชวงศ์ที่สิบสามที่ปรากฏอยู่ในบันทึกทางประวัติศาสตร์ โดยผู้ปกครองจากราชวงศ์ที่สิบสามกลุ่มนี้ล้วนเป็นที่รู้จักมากวัตถุโบราณหลายชิ้น และผู้ปกครองเหล่านี้ทรงได้โปรดให้ผลิตตราประทับจำนวนมากและมีอนุสรณ์สถานส่วนพระองค์มากมายที่สามารถระบุถึงรัชสมัยของผู้ปกครองเหล่านี้ได้ ซึ่งเหมือนจะบ่งบอกว่าพระราชอาณาจักรค่อนข้างมีเสถียรภาพในช่วงเวลาดังกล่าว

**หลักฐานยืนยัน**
หลักฐานยืนยันหลักของพระองค์พบอยู่ในอียิปต์บน มีเพียงการค้นพบหลักฐานยืนยันเล็กๆ น้อยๆ (จากการแลกเปลี่ยน) ที่ถูกพบในอียิปต์ล่างและนิวเบีย สำหรับรายการทั้งหมด โปรดดูที่ ไรโฮลท์ 1997:343-44 ไฟล์ 13/26

**อียิปต์ล่าง**
 ตราประทับสคารับหนึ่งชิ้นที่ซักกอเราะห์ว่ากันว่าตราประทับดังกล่าวมาจากซักกอเราะห์- รอยตราประทับสองชิ้นและตราประทับสคารับสองชิ้นที่ลิชต์

**อียิปต์บน**
 ตราประทับสคารับหนึ่งชิ้นที่อไบดอส- จารึกพระราชธิดาแห่งกษัตริย์สองพระองค์ และตราประทับสคารับหนึ่งชิ้นที่คอปโตส- จารึกหิน (บันทึกพระราชวงศ์) ที่วาดิ อัล-ฮอล- องค์ประกอบทางสถาปัตยกรรม (ถูกแย่งชิง) ฐานหนึ่งของรูปสลักขนาดมหึมาถูกนำมาใช้ซ้ำในภายหลังโดยฟาโรห์โซเบคเอมซาฟที่ 2 ที่เมดามุด

**นิวเบีย**
ในป้อมปราการแห่งมิร์กิสซา (นิวเบีย) พบรอบตราประทับสคารับที่ปรากฏพระนามของฟาโรห์โซเบคโฮเทปที่ 3 และพระพันปีหลวงยูเฮติบู นอกจากนี้ยังพบรอบตราประทับสคารับพร้อมพระนาม เซเคมเร เซวัดจ์ทาวี ซึ่งเป็นตราประทับที่มีประทับตราสองครั้ง

**หลักฐานยืนยันที่ไม่ร่วมสมัยกัน**
ในบันทึกพระนามแห่งตูรินคอลัมน์ที่ 7 แถวที่ 24 บันทึกไว้ว่า "กษัตริย์แห่งสองดินแดน เซเคมคาเร วัดจ์ทาวี โซเบคโฮเทป, 4 ปี, 2 เดือน x วัน" {nsw-bit sḫm-kꜢ-rꜤ wꜢḏ-tꜢ.wy sbk-ḥtp rnpt 4 Ꜣbd 2 hrw x}

**ดูเพิ่ม**
 รายพระนามฟาโรห์

**อ้างอิง**
หมวดหมู่:ฟาโรห์ยุคราชวงศ์ที่สิบสาม